
Text rozhodnutia
Súd: Krajský súd Prešov Spisová značka: 1Sd/35/2016 Identifikačné číslo súdneho spisu: 8016200404 Dátum vydania rozhodnutia: 22. 09. 2016 Meno a priezvisko sudcu, VSÚ: JUDr. Viera Zoľáková ECLI: ECLI:SK:KSPO:2016:8016200404.2 ROZSUDOK V MENE SLOVENSKEJ REPUBLIKY Krajský súd v Prešove sudkyňou JUDr. Vierou Zoľákovou v právnej veci navrhovateľa W. J., bytom vo K., Y. X proti odporkyni Sociálnej poisťovni, ústredie v Bratislave, ul. 29. augusta č. 8, Bratislava o starobný dôchodok takto r o z h o d o l : Súd p o t v r d z u j e rozhodnutie odporkyne zo dňa 18. marca 2016 č. 530 118 3430 0. Náhrada trov konania sa účastníkom n e p r i z n á v a. o d ô v o d n e n i e : 1. Navrhovateľovi bol rozhodnutím odporkyne zo dňa 18.marca 2016 č. XXX XXX XXXX X podľa § 66 ods.3 a § 82 zákona č. 461/2003 Z.z. o sociálnom poistení v znení neskorších predpisov zvýšený starobný dôchodok na sumu 413,80,- EUR. Výrok rozhodnutia je odôvodnený tým, že suma starobného dôchodku sa zvýšila za obdobie dôchodkového poistenia získané počas poberania tohto dôchodku alebo jeho časti. Zvýšenie starobného dôchodku za obdobie dôchodkového poistenia počas poberania starobného dôchodku sa podlá § 66 ods. 3 prvej vety zákona č. 461/2003 Z.z. v znení neskorších predpisov určuje k 1. januáru 2016 ako súčin súčtu jednej polovice osobných mzdových bodov získaných za obdobie dôchodkového poistenia počas poberania tohto dôchodku alebo jeho časti a aktuálnej dôchodkovej - hodnoty poistného ku dňu zvýšenia Osobné mzdové body sa zisťujú osobitne za každý kalendárny rok dôchodkového poistenia, a to ako podiel úhrnu vymeriavacích základov, z ktorých sa platí poistné na dôchodkové poistenie, a všeobecného vymeriavacieho základu. Všeobecný vymeriavací základ za kalendárny rok 2015 sa podlá § 66 ods. 8 zákona č. 461/2003 Z.z. v znení neskorších predpisov rovná všeobecnému vymeriavaciemu základu za rok 2013. V období počas poberania starobného dôchodku ste od 18. januára 2015 do 31. decembra 2015 získali osobný vymeriavací základ 2 767,69 EUR, všeobecný vymeriavací základ bol 9 888,00 EUR a osobný mzdový bod je 0,2800. Aktuálna dôchodková hodnota platná k 1. januáru 2016 je 10,9930 EUR. Je určená v súlade s § 64 ods. 3 zákona č. 461/2003 Z.z. v znení zákona č. 721/2004 Z.z. ako súčin dôchodkovej hodnoty na rok 2015 10,6865 EUR a indexu 1,02867383, ktorý bol určený ako podiel priemernej mzdy v hospodárstve Slovenskej republiky zistenej Štatistickým úradom Slovenskej republiky za tretí štvrťrok kalendárneho roka 2015, t.j. 861,00 EUR a priemernej mzdy v hospodárstve Slovenskej republiky zistenej Štatistickým úradom Slovenskej republiky za tretí štvrťrok kalendárneho roka 2014, t.j. 837,00 EUR, zaokrúhlená na štyri desatinné miesta nahor. Dôchodkovú hodnotu na príslušný kalendárny rok je Sociálna poisťovňa povinná podlá § 226 ods. 1 písm. q) tretieho bodu zákona č. 461/2003 Z.z. v znení neskorších predpisov zverejniť na svojom webovom sídle. Zvýšenie starobného dôchodku patriace za obdobie dôchodkového poistenia počas poberania tohto dôchodku je 1,53902000 EUR mesačne a je určené ako súčin jednej polovice osobného mzdového bodu 0,1400 a aktuálnej dôchodkovej hodnoty 10,9930 EUR. K 31. decembru 2015 sa starobný dôchodok vyplácal v sume 410,30 EUR mesačne. Suma starobného dôchodku 411,90 EUR mesačne po zaokrúhlení je určená súčtom súm 410,30 EUR a 1,53902000 EUR. Suma starobného dôchodku sa ďalej podlá § 82 zákona č. 461/2003 Z.z. v znení neskorších predpisov zvyšuje od 1. januára 2016 o 1,90 EUR mesačne (o pevnú sumu zvýšenia starobného dôchodku ustanovenú v § 1 písm. a) opatrenia Ministerstva práce, sociálnych vecí a rodiny Slovenskej republiky č. 283/2015 Z.z.) na 413,80 EUR mesačne. 2. Navrhovateľ podal žiadosť o preskúmanie rozhodnutia a o informáciu o postupe pri riešení oznámenia. V žiadosti poukázal na zistenia Inšpektorátu práce Bratislava, ktorý konštatoval porušovanie zákonníka práce jeho zamestnávateľom a neplatnosť kolektívnej zmluvy pre roky 2014-2015 a nesprávnosť miezd a odvodov do sociálnej poisťovne. Vzhľadom na túto skutočnosť sa domáhal preskúmania rozhodnutia odporkyne o priznaní starobného dôchodku. Následne podaním zo dňa 20.7.2016 doručil súdu vyjadrenie k vyjadreniu odporkyne, kde poukázal na činnosť jeho zamestnávateľa, ktorú považuje za protispoločenskú. Argumentoval tým, že ak sú nezákonné pracovné zmluvy a nezákonne stanovené mzdy, nemôžu byť zákonné ani vymeriavacie základy, a preto ani výpočet starobného dôchodku. K tomuto podaniu doložil aj fotokópie listín za účelom preukázania nezákonného postupu jeho zamestnávateľa. Odporkyňa navrhla preskúmavané rozhodnutie ako vecne správne potvrdiť. V písomnom vyjadrení uviedla, že právoplatným rozhodnutím č. 530 118 3430 0 z 12. júna 2015 bol navrhovateľovi od T8. januára 2015 priznaný starobný dôchodok v sume 410,30 EUR mesačne. Napadnutým rozhodnutím bol navrhovateľovi podľa § 66 ods. 3 a § 82 zákona č. 461/2003 Z.z. v znení neskorších predpisov od 1. januára 2016 zvýšený starobný dôchodok na sumu 413,80 EUR mesačne. Z evidenčného listu dôchodkového poistenia vyplýva, že navrhovateľ v období do 31. decembra 2015 získal osobný vymeriavací základ vo výške 2 767,69 EUR. Všeobecný vymeriavací základ za kalendárny rok 2015 v súlade s § 66 ods. 8 zákona č.461/2003 Z.z. v znení neskorších predpisov je 9 888,00 EUR. Osobný mzdový bod navrhovateľa za rok 2015 je 0,2800 (2 767,69: 9 888,00). Jedna polovica osobného mzdového bodu je 0,1400 (0,2800 : 2). Aktuálna dôchodková hodnota platná k 1. januáru 2016 je 10,9930 EUR. K 31. decembru 2015 bol navrhovateľke vyplácaný starobný dôchodok v sume 410,30 EUR mesačne. Zvýšenie starobného dôchodku podľa § 66 ods. 3 zákona č. 461/2003 Z.z. v znení neskorších predpisov za obdobie dôchodkového poistenia získané počas poberania starobného dôchodku v roku 2015 je 1,53902000 EUR (0,1400 x 10,9930). Od 1.januára 2016 patrí teda navrhovateľovi starobný dôchodok (po zaokrúhlení) v sume 413.80 EUR mesačne (410,30 + 1,53902000). Podrobný výpočet je súčasťou odôvodnenia napadnutého rozhodnutia. Navrhovateľ neuvádza žiadne konkrétne námietky v čom vidí nesprávnosť napadnutého rozhodnutia. Sociálna poisťovňa postupovala pri posudzovaní sumy starobného dôchodku navrhovateľa v súlade so zákonom a platnými právnymi predpismi o sociálnom poistení. 3. Podľa $ 66 ods. 3 zákona č. 461/2003 Z.z. v znení zákona č. 298/2014 Z.z. ak poistenec bol dôchodkovo poistený po splnení podmienok nároku na starobný dôchodok a poberal tento dôchodok alebo jeho časť, suma starobného dôchodku sa od 1. januára kalendárneho roka, v ktorom sa určuje suma starobného dôchodku, určí tak, že k sume starobného dôchodku vyplácanej k 1. januáru kalendárneho roka sa pripočíta suma určená ako súčin súčtu jednej polovice osobných mzdových bodov získaných za obdobie dôchodkového poistenia počas poberania starobného dôchodku alebo jeho časti v predchádzajúcom kalendárnom roku a aktuálnej dôchodkovej hodnoty. 4. Preskúmaním veci súd dospel k záveru, že opravný prostriedok navrhovateľky nie je dôvodný. Preskúmavaným rozhodnutím odporkyňa zvýšila navrhovateľovi priznaný starobný dôchodok za obdobie dôchodkového poistenia získaného počas poberania starobného dôchodku podľa § 66 ods. 3 Zákona o sociálnom poistení a zároveň o pevnú sumu zvýšenia starobného dôchodku podľa § 1 písm. a opatrenia Ministerstva práce, sociálnych vecí a rodiny SR č. 283/2015 Z.z. ( § 82 Zákona o sociálnom poistení ). Odporkyňa vychádzala z vymeriavacích základov uvedených v evidenčnom liste dôchodkového zabezpečenia, ktoré uviedol zamestnávateľ navrhovateľa. Inšpektorát práce, ktorý vykonal kontrolu u zamestnávateľa navrhovateľa a na závery ktorého navrhovateľ poukazuje, podľa zistení odporkyne nevydal doteraz žiadne rozhodnutie, na základe ktorého by odporkyňa mohla prehodnotiť vymeriavacie základy. Ani navrhovateľ nepredložil odporkyni takéto rozhodnutie. Odporkyni nezostalo nič iné, len vychádzať s vymeriavacích základov, ktorými disponuje. Vzhľadom na uvedené súd rozhodnutie odporkyne ako vecne správne podľa § 250q ods. 2 O.s.p. potvrdil. 5. O trovách konania súd rozhodol podľa § 250k ods. 1 O.s.p. v spojení s ustanovením § 260l ods. 2 O.s.p. a účastníkom náhradu trov konania nepriznal, pretože navrhovateľka v konaní nebola úspešná a odporkyňa zo zákona nemá nárok na náhradu trov konania. Poučenie: Proti tomuto rozsudku je prípustné odvolanie do 15 dní odo dňa jeho doru- čenia na Najvyšší súd SR v Bratislave prostredníctvom Krajského súdu v Prešove, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha, teda ako navrhuje, aby vo veci rozhodol odvolací súd.

Zdroj: KAUZIS.SK – https://www.kauzis.sk/judikatura/r/ECLI:SK:KSPO:2016:8016200404.2 (dáta aktuálne k 11. 11. 2026). Záväzné je znenie zverejnené súdom.




